NaiveNeuron/SloPal huggingface dataset:
Ľ. Mušková, poslankyňa: (2003-09-16):
Nový návrh prináša občanovi ťažšiu orientáciu, čo vyplýva zo vzniku nových špecializovaných úradov, ktorých správna pôsobnosť je rozdielna od územného členenia, ktoré je dané správnou pôsobnosťou novovytvorených obvodných úradov. Dekoncentrácia vyvolá nárast nových, takzvaných prierezových pracovníkov. Každý nový špecializovaný úrad bude mať vlastných pracovníkov na rozpočet, účtovníctvo, správu majetku, personalistiku, vnútornú prevádzku. Vytvorenie týchto miest sa pri požiadavke zníženia nákladov zákonite prejaví na znížení počtu výkonných pracovníkov a aj v samotnom počte sídiel úradov. To sa prejaví znížením, ako už som hovorila, v spomínanej dostupnosti pre občana. Okrem uvedeného dekoncentrácia nepriamo vyvolá novú centralizáciu, pretože bude spojená so vznikom nových úradov pri príslušných ministerstvách, ktoré budú tiež odčerpávať verejné zdroje, čo bude mať tiež dopad na počet výkonných pracovníkov a počet sídiel úradov. V súvislosti s návrhom zákona by sa mal prehodnotiť prínos aj už zrealizovaných krokov reformy a poučiť sa na ich nedostatkoch. Napríklad združovanie, dobrovoľné združovanie obcí pri vytváraní spoločných úradovní. Doterajšia prax ukazuje, že tento proces - bez zákonom alebo vykonávacou vyhláškou stanovených kritérií - bol chaotický. Ba dôsledkom toho je, že počet pracovníkov vykonávajúcich prenesenú agendu v samospráve je vyšší, ako keď ju vykonávala štátna správa, keď si zaokrúhľujeme neúplné úväzky hore. Dôsledkom je nespokojnosť samosprávy, teda najmä so zdrojmi spojenými s prenesenými kompetenciami. Takýto chaos, samozrejme, rozsahom oveľa mohutnejší, hrozí pri vytváraní samostatných pracovísk obvodných úradov. Pri monokratickom rozhodovaní bude záležať len od prednostu kraja, či vôbec dôjde k jeho vytvoreniu. Zákon alebo vyhláška by mali jednoznačne stanoviť kritériá, za ktorých je možné pracovisko vytvoriť. Vytvorené pracovisko by malo závisieť výlučne od zákonom stanovených kritérií. Zo zákona nie je tiež jasná otázka právomocí. Pri monokratickom princípe by každé rozhodnutie mal podpisovať prednosta obvodného úradu. V súčasnosti má túto právomoc vo veciach patriacich do kompetencie odboru vedúci príslušného odboru, ktorý má príslušné vzdelanie a bol preskúšaný z odbornej spôsobilosti. Preniesť túto právomoc len na prednostu by bol krok späť v odbornej oblasti ako i v oblasti pružnosti správneho konania. Zákon alebo vyhláška by mali určovať aj právomoc vedúceho samostatného pracoviska. Pokiaľ by to bolo samostatné pracovisko, jeho vedúci by mal mať v záujme pružnosti konania možnosť rozhodovať a vydávať rozhodnutia v stanovenom rozsahu. Z toho, čo som povedala, vyplýva, že takto prijatý zákon by mal nepriaznivý dopad na obyvateľov v hospodárení podnikateľskej sféry aj iných právnických osôb vo všetkých, nielen v rušených okresoch. Preto sa pripájam k návrhu pána poslanca Cabaja  - tento zákon treba vrátiť späť. Ďakujem za pozornosť. (Potlesk.) Z. Martináková, podpredsedníčka NR SR: Ďalej v rozprave vystúpi pán poslanec Hort, po ňom pán poslanec Zubo. Pán poslanec Hort, nech sa páči, máte slovo.
M. Hort, podpredseda NR SR: (2009-09-09):
Už je to v poriadku. Čiže evidujem prihlášku pána poslanca Fronca ako jediného. Uzatváram možnosť prihlásiť sa do rozpravy ústne a slovo má pán poslanec Martin Fronc, nech sa páči.
Kolíková, Mária, ministerka spravodlivosti SR (2020-12-04):
Ďakujem, pán predsedajúci. Vážené pani poslankyne, vážení páni poslanci, dovoľujem si vás požiadať o podporu zákona o reforme justície, ktorý je dôležitý preto, aby sme naozaj mohli uskutočniť zmeny, ktoré sú uvedené či už v novele ústavy, ale tento zákon je vlastne ten, ktorý nám uvedie do života tie opatrenia, ktoré máme ako principiálne uvedené v ústave. Takže bez tohto zákona by sme vlastne nedostali tie opatrenia do života. Takže dovoľujem si vás požiadať v zmysle tých princípov alebo tých zásad, ktoré sme si dali do programového vyhlásenia vlády a s ohľadom na cieľ reformy justície aj očisty, ktorá je dôležitá, aj nastaviť jasné, účinné preventívne opatrenia aj v rámci justície, o podporu tohto zákona. Ďakujem pekne.
Kollár, Boris, predseda NR SR (2022-05-04):
Prosím, prezentujme sa a hlasujeme. (Hlasovanie.) Prítomných 123 poslancov, za 121, 2 sa zdržali. Uvedený návrh sme schválili.
Vons, Peter, poslanec NR SR (2022-10-05):
Ďakujem, pán predsedajúci. Predkladám vám spoločnú správu výborov Národnej rady Slovenskej republiky o výsledku prerokovania návrhu poslancov Národnej rady Slovenskej republiky Jaroslava Karahutu, Jozefa Lukáča, Evy Hudecovej a Miroslava Žiaka na vydanie zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov, tlač 1062, v druhom čítaní. Národná rada Slovenskej republiky uznesením č. 1510 zo 16. júna 2022 pridelila predmetný návrh zákona na prerokovanie týmto výborom: ústavnoprávnemu výboru a výboru pre hospodárske záležitosti. Určila zároveň výbor pre hospodárske záležitosti ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporučili Národnej rade Slovenskej republiky schváliť: ústavnoprávny výbor uznesením č. 562 z 9. septembra 2022 a výbor pre hospodárske záležitosti uznesením č. 328 z 12. septembra 2022. Z uznesení výborov Národnej rady uvedených pod bodom III tejto správy vyplýva jeden pozmeňujúci a doplňujúci návrh. Gestorský výbor odporúča tento bod schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky predmetný návrh zákona, návrh poslancov schváliť v znení pozmeňujúceho a doplňujúceho návrhu uvedeného v tejto spoločnej správe, ktorý gestorský výbor odporúča schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 338 z 13. septembra 2022. Týmto uznesením ma výbor zároveň poveril návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, otvorte, prosím, rozpravu.
Paška, Pavol, predseda NR SR (2013-09-03):
(Hlasovanie.) 145 prítomných, 133 za, 12 sa zdržalo. Návrhy sme schválili. Pán poslanec Demian v prvom čítaní uvedie hlasovanie o vládnom návrhu zákona, ktorým sa mení a dopĺňa daňový poriadok, tlač 610. [Hlasovanie o vládnom návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 610.]
Čepák, Rastislav, poslanec NR SR (2012-07-24):
Ďakujem, pán predsedajúci. Vážený pán predsedajúci, páni ministri, dámy a páni, Výbor Národnej rady Slovenskej republiky pre obranu a bezpečnosť ako gestorský výbor k návrhu na ukončenie pôsobenia a vyslanie príslušníkov ozbrojených síl Slovenskej republiky do vojenskej operácie ISAF a na zmenu mandátu príslušníkov ozbrojených síl Slovenskej republiky v tejto vojenskej operácii (tlač 160) podáva Národnej rade Slovenskej republiky túto správu. Predseda Národnej rady Slovenskej republiky svojím rozhodnutím č. 146 z 18. júla 2012 pridelil návrh na ukončenie pôsobenia a vyslanie príslušníkov ozbrojených síl Slovenskej republiky do vojenskej operácie ISAF a na zmenu mandátu príslušníkov ozbrojených síl Slovenskej republiky v tejto vojenskej operácii (tlač 160) na prerokovanie Výboru Národnej rady Slovenskej republiky pre obranu a bezpečnosť. Výbor Národnej rady Slovenskej republiky pre obranu a bezpečnosť prerokoval návrh na ukončenie pôsobenia a vyslanie príslušníkov ozbrojených síl Slovenskej republiky do vojenskej operácie ISAF a na zmenu mandátu príslušníkov ozbrojených síl Slovenskej republiky v tejto vojenskej operácii (tlač 160) v určenej lehote a odporučil Národnej rade Slovenskej republiky podľa čl. 86 písm. k) Ústavy Slovenskej republiky a § 12 ods. 5 a 6 zákona č. 321/2002 Z. z. o ozbrojených silách Slovenskej republiky v znení neskorších predpisov vysloviť súhlas s ukončením pôsobenia a vyslaním príslušníkov ozbrojených síl Slovenskej republiky do vojenskej operácie ISAF a so zmenou mandátu príslušníkov ozbrojených síl Slovenskej republiky v tejto vojenskej operácii. Prílohou tejto správy je návrh na uznesenie Národnej rady Slovenskej republiky. Pán predsedajúci, skončil som.
Sulík, Richard, predseda NR SR (2011-04-05):
Pán poslanec Petrák.
Pellegrini, Peter, predseda NR SR (2024-02-08):
Prezentujme sa a hlasujme o bode č. 182. (Hlasovanie.) Prítomných 121, za 14, proti 75, zdržalo sa 29, nehlasovali 3. Tento bod sme neschválili.
Herák, Ján, poslanec NR SR (2020-12-02):
Ďakujem, pán predsedajúci. Dajte, prosím, hlasovať o návrhu uznesenia v znení, ako je uvedené v predloženom materiáli.
Poliačik, Martin, poslanec NR SR (2014-06-11):
Ďakujem, pani predsedajúca. Máme tlač 1004, hej? Dovoľte, aby som v zmysle § 73 ods. 1 rokovacieho poriadku vystúpil v prvom čítaní k uvedenému návrhu ústavného zákona. Predmetný ústavný návrh zákona spĺňa po formálno-právnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh ústavného zákona prerokoval ústavnoprávny výbor, ktorý navrhol ako aj gestorský výbor s tým, aby gestorský výbor prerokoval uvedený návrh v druhom čítaní do 32 dní od jeho prerokovania v prvom čítaní. Zo znenia uvedeného návrhu ústavného zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výboru vrátane určenia gestorského výboru a lehoty na prerokovanie návrhu ústavného zákona vo výbore v zmysle uvedeného rozhodnutia predsedu Národnej rady. Pani podpredsedníčka, prosím, otvorte všeobecnú rozpravu.
Číž, Miroslav, podpredseda NR SR (2015-03-10):
Tak teraz mi dovoľte vyhlásiť všeobecnú rozpravu za skončenú. Pán minister, chcete zaujať stanovisko k rozprave? Máte slovo.
Sulík, Richard, predseda NR SR (2011-06-28):
S faktickými poznámkami sa prihlásili piati poslanci. Uzatváram možnosť. A slovo má pán poslanec Maďarič.
P. Hrušovský, predseda NR SR: (2004-12-10):
(Hlasovanie.) 140 prítomných, 137 za, 2 sa zdržali, 1 nehlasoval. Návrh sme schválili. Ďalšie návrhy.
Čekovský, Kristián, poslanec NR SR (2020-05-15):
Ďakujem. Pán Susko, je to sedem strán, čiže neviem, ako dlho vám trvá prečítanie s porozumením teda jednej strany, mne tak asi päť minút, takže do nejakých trištvrte hodinky sa to dá zvládnuť s tým, že tie argumenty sú tam pomerne jednoznačné. Hovorí sa o nezbieraní údajov, hovorí sa o tom, že údaje ostávajú v mobilnom zariadení, že snímanie obrazovky ostáva v mobilnom zariadení, nikam sa tie dáta neposielajú, takže, takže je to niečo iné, ako tu bolo v predchádzajúcom teda návrhu, a myslím si, že aj to vystúpenie bolo len také, také z nutnosti, také len, aby ste teda prišli a povedali, že aj tak je to zlé, bez nejakých argumentov, aby ste vyvolali dojem, k tomu sa, samozrejme, pridajú aj poslanci Ľudovej strany s argumentmi o Orwellovi a 1984 atď., lebo je to asi po dlhšej dobe kniha, ktorú prelúskali, takže (povedané so smiechom), takže chápem, tak asi toľko. Ďakujem. (Potlesk.)
Šudík, Tomáš, poslanec NR SR (2022-05-20):
Ďakujem, pán predsedajúci, za slovo. Mne je v prvom rade veľmi ľúto, že naši koaliční partneri, ja mám v SaS-ke množstvo kamarátov aj kolegov, práve takto zdržujú a kritizujú tento návrh, ktorý môže pomôcť tým rodinám. Ja som z východného Slovenska, z Humenného, a chápem, že vy ste väčšinou, kolegovia, z Bratislavy, ale ja vás aj takto srdečne pozývam ku nám do Humenného, na východ, kde ľudia mesačne žijú celá rodina s dvoma deťmi z 1 100 eur. A len za byt zaplatia pri súčasných cenách energií 500 – 600 eur. Ako majú títo ľudia žiť? Množstvo mojich kamarátov zo strednej školy, tým sa už podarilo, majú rodinu a prídu za mnou: „Tomáš, pomôžte nám nejako, veď my nemáme za čo tým deťom navariť teplý obed alebo niečo kúpiť." Jednoducho, Slovensko je, bohužiaľ, má obrovské regionálne rozdiely a v Bratislave si ľudia žijú bohatšie, áno, chápem to. Ale na tom východe je chudoba a ako rodič, čo má ten rodič povedať, keď nemá finančné prostriedky na to, aby urobil vlastnému decku, dieťaťu stravu? To neni nič horšie na tom nemôže byť. Takže, prosím, buďme takí zodpovední aj solidárni voči ľuďom na východe, pretože fakt je vidieť regionálne rozdiely, ktoré sú na západe a na východe Slovenska. A kritizujete, že nám klesnú nejaké platy, ale mne to vôbec nevadí, nech mi ten plat klesne, pretože aj tak na východe polovičku platu rozdám tým rodinám, ktoré nemajú z čoho žiť. A zároveň aj o tie samosprávy, ale veď práve aj vaši župani, ale aj vaši primátori zamestnávajú a zamestnávajú, zamestnávajú ľudí, vytvárajú si rôzne organizácie, odbory, PR, marketing na mestských úradoch, na VÚC-kach. No načo sú im tieto odbory? Načo im je PR alebo marketingový odbor? Nech týchto ľudí vyhodia, a môžu šetriť. Jednoducho sú možnosti, kde sa dá šetriť, tak nech šetria, a nie zbytočne vytvárať fleky, ktoré vôbec nie sú potrebné na to, aby samosprávy museli fungovať. (Potlesk.)
Paška, Pavol, predseda NR SR (2012-11-07):
Pán predseda výboru pán poslanec Beblavý.
Šeliga, Juraj, podpredseda NR SR (2020-09-16):
Prepáčte. Pani poslankyne; pán poslanec, prepáčte. Panie poslankyne, páni poslanci, poprosím vás naozaj, aby ste sa utíšili. Napriek tomu, že pán poslanec Mazurek má silný hlas, tak nech je pokoj v rokovacej sále a mohol on spokojne pokračovať.
Šefčík, Marek, poslanec NR SR (2023-06-14):
Ďakujem pekne za slovo. Ďakujem aj kolegom za reakcie. Marián Viskupič, kolega, ja som hovoril o zapchávaní dier zdrojov z verejných zdrojov, čo ta týka zdravotníctva, nie vo všeobecnosti, čo sa týka riešenia pandémie. Každá jedna krajina vynakladala obrovské množstvo peňazí na riešenie pandémie a riešili to podobným spôsobom ako my, približne podobne. Takže k tomu toľko. Andrej Stančík, kolega, pozitívne želania že máme pre túto vládu, čo jej mám povedať, že, že nech robí zle pre Slovensko? Normálne som povedal, slušne, nech sa jej darí, nech robí dobre, ale v mojom prejave, neviem, či si dával pozor, ale v mojom prejave som aj hovoril o tých 200 eurách, ktoré sme mali požiadavku, aby táto vláda tlačila na to, aby sa to predĺžilo aj po roku 2024. Takže ja som aj kritizoval. A, pán Dostál, ak má niekto iný názor, tak je problém z našej strany? Vy ste niekedy videli svoju kolegyňu, ktorá vedľa vás sedí, ako reagovala na niektoré naše návrhy zákonov tu v pléne? (Potlesk.) Dokázala zastaviť celé plénum len preto, aby zlikvidova... dokonca ani sme sa k hlasovaniu nemohli dostať, lebo spravila také obštrukcie, v úvodzovkách, demokratické, aby náhodou nebolo inak odhlasované ako bol jej názor. A ešte poviem, jeden koaličný partner povedal na vášho predsedu, vy ste jeden odporný koaličný parazit. Všetko dobré beriete, všetko zlé hádžete na svojich kolegov. Tak to bolo. (Potlesk.)
Heger, Eduard, podpredseda vlády a minister financií SR (2021-02-04):
Ja tu mám teda otázku od pána Dostála, ale asi sa to nejako zamenilo, ale v poriadku. Takže, v každom prípade... (Prerušenie vystúpenia predsedajúcim.)
Bugár, Béla, podpredseda NR SR (2010-10-21):
Pán poslanec Matovič, nech sa páči, máte slovo.
Hrnčiar, Andrej, podpredseda NR SR (2018-05-29):
Pani poslankyňa Nehézová
Laurenčík, Milan, podpredseda NR SR (2021-10-07):
Ďakujem pekne. Žiada si záverečné slovo pani spravodajkyňa? Chcem vás poprosiť, aby ste určila termín, kedy budeme o tomto návrhu hlasovať. (Reakcia spravodajkyne.) Dnes o jedenástej. Ďakujem veľmi pekne. Prerušujem rokovanie o tomto bode programu. Kolegyne, kolegovia, to bolo z dopoludňajšieho programu, čo sa týka prerokovaných vecí, všetko. Takže najbližšie nás čaká o 11.00 hlasovanie. Prosím, aby ste boli dochvíľni, pretože po hlasovaní je pripravený procedurálny návrh, že dnešná schôdza, 40. schôdza Národnej rady skončí. Ďakujem veľmi pekne. (Reakcia z pléna.) Hodina otázok nebude, pretože predpokladám, že takéto uznesenie Národná rada určite schváli. (Prestávka.)
Hrnčiar, Andrej, podpredseda NR SR (2017-03-30):
Pán poslanec Tomáš.
Blanár, Juraj, podpredseda NR SR (2020-11-26):
Ďalší v poradí, pán poslanec Šefčík.
Kéry, Marián, poslanec NR SR (2021-03-17):
Ďakujem kolegom za faktické poznámky. Pán poslanec Osuský, tá kritika, ktorú som adresoval vo svojom vystúpení, absolútne nebola voči vám, práve naopak, chcem oceniť, že ako podpredseda zahraničného výboru ste hlasovali a podporili návrh tohto uznesenia a navyše súhlasím aj s vaším konštatovaním, že keď je Slovenská republika členom nejakého zoskupenia, nejakého spolku, to ešte neznamená, že keď sa nám niečo nepáči alebo nie je to v našom záujme, že by sme mali byť ticho, práve naopak, a príklad ste uviedli, naše členstvo v Európskej únii je jedna vec, ale ak sa týkalo migračnej krízy alebo povinných kvót, tak sme naozaj sa bránili a bolo náš hlas počuť a bol o to počuteľnejší, že sme na svoju stranu dokázali získať aj partnerov z Vyšehradskej štvorky. Čo sa týka pána poslanca Valáška, oceňujem, že vy patríte k politikom, ktorí z času na čas sa vyjadril kriticky na fungovanie Vyšehradskej štvorky, a preto som rád, že toto uznesenie prijmete, a, samozrejme, naše členstvo vo Vyšehradskej skupine je hlavne preto, že máme svoje národné slovenské záujmy, a vždy sme sa tak doteraz správali, bez ohľadu na to, kto bol predsedom vlády Slovenskej republiky, a verím tomu, že tak bude aj, aj naďalej. Ale aj na záver poviem, že keby sme postupovali len samostatne, zďaleka by sa nám nepodarilo presadiť na pôde Európskeho parlamentu alebo Európskej únii toľko dobrých vecí, ako sa nám darí práve v klube, akým je Vyšehradská štvorka.
Grendel, Gábor, podpredseda NR SR (2023-03-22):
Bude vám vrátený čas. Nech sa páči, pokračujte.
B. Bugár, podpredseda NR SR: (2002-04-10):
(Hlasovanie.) Prítomných 123 poslancov, za návrh 76 poslancov, proti 4, zdržalo sa 38 poslancov, nehlasovalo 5 poslancov. Konštatujem, že sme schválili návrh poslankýň Národnej rady Slovenskej republiky Kataríny Tóthovej a Ľudmily Muškovej na vydanie zákona o náhradnom výživnom a fonde náhradného výživného. Teraz nasleduje hlasovanie v prvom čítaní o návrhu poslanca Národnej rady Slovenskej republiky Alexandra Slafkovského na vydanie zákona o vojnových hroboch (tlač 1395). Spravodajcom je pán poslanec Miloslav Suchár. Nech sa páči, pán poslanec, uvádzajte jednotlivé hlasovania. M. Suchár, poslanec: Pán predsedajúci, prosím, aby ste dali hlasovať o tom, že Národná rada Slovenskej republiky prerokuje návrh poslanca Národnej rady Slovenskej republiky Alexandra Slafkovského na vydanie zákona o vojnových hroboch (tlač 1395) v druhom čítaní.
Viskupič, Marián, poslanec NR SR (2020-06-05):
Vážený pán predsedajúci, ďakujem za slovo. Milé kolegynky, kolegovia, vážený pán minister, vošlo by sa to do faktickej poznámky, ale nebolo by ju k čomu, keďže nikto nie je v rozprave. Skutočne môžme si o odvetví hazardu myslieť čokoľvek, ale je to odvetvie ekonomiky, ktoré tiež bolo postihnuté krízou a tiež potrebuje v tomto momente pomôcť, takže aj z tohto dôvodu vás aj ja poprosím o podporu tohto zákona. To je všetko, čo som chcel povedať. Ďakujem za pozornosť.
Zmajkovičová, Renáta, podpredsedníčka NR SR (2012-09-13):
Pán minister, prepáčte, ale nenechám vás dokončiť odpoveď, keďže čas pre hodinu otázok uplynul, a budeme pokračovať v ďalšom rokovaní. Ďakujem, pán minister. Pokračujeme v rokovaní o vládnom návrhu zákona, ktorým sa mení a dopĺňa zákon č. 311/2011 Z. z. Zákonník práce (tlač 186). A ja poprosím teraz pána Jána Richtera, pána ministra práce a sociálnych vecí, aby zaujal svoje miesto určené pre navrhovateľa, a pána poslanca Jána Podmanického, aby zaujal svoje miesto pre spravodajcu. A päť minút prestávka, takže prerušujem, prerušujem teraz a dávam prestávku päť minút. Ďakujem. (Prestávka.) (Gong.) (Po prestávke.)
Kuciaňová, Magdaléna, poslankyňa NR SR (2017-02-03):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, predkladám vám návrh skupiny poslancov Národnej rady Slovenskej republiky, menovite Ján Podmanický, Jaroslav Paška, Ľuboš Blaha, Edita Pfundtner, Vladimír Matejička, Tibor Bernaťák, Marián Kéry a Irén Sárközy, ktorým sa mení zákon č. 311/2001 Z. z. Zákonník práce v znení neskorších predpisov (tlač 367). V súlade s ustanovením... (Reakcia predkladateľa.) Áno, sadli ste mi na miesto, pán predkladateľ. V súlade s ustanovením § 73 zákona o rokovacom poriadku som bola určená Výborom Národnej rady pre sociálne veci za spravodajkyňu k návrhu zákona, ktorý je uvedený pod tlačou 367. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajkyňu vyplývajú z ustanovenia § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 384 zo 16. januára 2017 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 17. marca a v gestorskom výbore do 20. marca 2017. Pán presedajúci, ďakujem, skončila som. Prosím, otvorte rozpravu.
Kollár, Boris, predseda NR SR (2022-06-15):
Prosím, prezentujme sa a hlasujeme. (Hlasovanie.) Prítomných 134 poslancov, za 134. Konštatujem, že sme schválili návrh novely zákona Zákonníka práce. Chcem pozdraviť deti, študentov na balkóne a môžete teraz vidieť, pekný deň, že ako krásne koalícia hlasuje jednohlasne 134, na to 134. Nie je to bežné. Máte veľký zážitok. (Smiech v sále.) Pristúpime k hlasovaniu o bode 10 programu. Je to prvé čítanie o vládnom návrhu zákona o poplatkoch za znečistenie ovzdušia, tlač 1040. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Tomášovi Šudíkovi, aby uviedol hlasovanie. (Hlasovanie o vládnom návrhu zákona o poplatkoch za znečisťovanie ovzdušia , tlač 1040.)
M. Hort, podpredseda NR SR: (2008-09-10):
A teraz dávam slovo spravodajcovi, ktorého určil navrhnutý gestorský výbor, tým je výbor pre vzdelanie, mládež, vedu a šport, pánovi poslancovi Dušanovi Galisovi, aby predniesol úvodnú spravodajskú informáciu. Nech sa páči.
Pellegrini, Peter, predseda NR SR (2015-09-23):
Ďakujem pekne, pán poslanec. Na vaše vystúpenie jedna faktická poznámka. Pán poslanec Martvoň, nech sa páči.
Viskupič, Marián, poslanec NR SR (2022-11-08):
Pán predsedajúci, prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hort, Milan, podpredseda NR SR (2011-12-01):
Pani poslankyňa, čo potrebujete ešte, aby vám bolo povedané, že keď je právo záverečného slova pána ministra, tak rešpektujte to, že má právo povedať, aký je jeho názor. Ja som si tu tiež musel od vás kadečo vypočuť. A sedím tu, pretože som si vylosoval toto nezmyselné poradie. Tak vás poprosím, rešpektujte, že hovorí teraz pán minister v záverečnej reči.
Susko, Boris, poslanec NR SR (2012-10-29):
Pán predseda, dajte, prosím, hlasovať o návrhu zákona ako o celku v znení schváleného pozmeňujúceho návrhu s odporúčaním gestorského výboru návrh zákona schváliť.
Lipšic, Daniel, poslanec NR SR (2016-04-19):
A druhá poznámka. A vy ste hlasovali za to práve kvôli tomu, všetci poslanci SMER-u a, žiaľ, aj šesť ľudí z koalície, ktorí zradili a zradili podlo, zradili tajne, podlo a tajne a skoro položili vlastnú vládu, lebo ste vedeli, že ak by Trnka nepokračoval, tak máte, máte to spočítané. Mnohí. Posledná poznámka. Áno, bol som rokovať vo vláde a vždy, keď sa rokovalo o vládnom programe a vždy, keď sa išlo k mojej časti, ktorú som robil, tak som v sále sedel. Považujem to za prejav slušnosti elementárnej. Neviem, čo je to, nie som psychológ, ale to, že pani ministerka odišla, pán minister vnútra tu ani nie je, to tiež považujem za signál toho, akým spôsobom sú vysporiadaní s tým, čo parlamentu navrhujú.
Grendel, Gábor, podpredseda NR SR (2022-12-21):
Vyhlasujem rozpravu za skončenú. Želá si záverečné slovo, pán navrhovateľ? Nie. Pán spravodajca? Takisto nie. Prerušujem rokovanie o tomto bode programu. Tým sme vyčerpali všetky body na dnešnú schôdzu. Ďalej budeme pokračovať zajtra o jedenástej hodine hlasovaním o všetkých dnes prerokovaných bodoch s tým, že o návrhu štátneho rozpočtu hlasujeme zajtra takisto o jedenástej ako o poslednom bode v rámci hlasovania. Ďakujem veľmi pekne za účasť a prerušujem schôdzu do zajtra do jedenástej hodiny. (Prerušenie rokovania o 18.31 hodine.) 1
P. Paška, predseda NR SR: (2008-06-17):
(Hlasovanie.) 138 prítomných, 62 bolo za, 28 proti, 43 sa zdržalo, 5 nehlasovalo. Tento návrh sme neodhlasovali.
Fico, Robert, poslanec NR SR (2020-09-23):
Ďakujem pekne. Chcem poďakovať pánovi poslancovi Kamenickému za to, že nekričal, ako kričal pán minister, pretože vo vystúpení pána ministra som cítil veľkú mieru zúfalstva. Pán poslanec Kamenický, ja si pamätám, keď som bol v jednej diskusii s pánom Sulíkom v televízii, tak on ani nevie napríklad, že daň z príjmu fyzických osôb ide celá samosprávam miestnym alebo regionálnym. A myslím si, že aj jeho rozhodnutie, ktoré urobil teraz, len svedčí o absolútnej neprofesionalite a nepripravenosti. Prečo sme žiadali túto informáciu? Túto informáciu sme žiadali, lebo sme vedeli, že pán Sulík v tej svojej prostorekosti nám povie cenu, za ktorú nemecká spoločnosť E.ON kúpila od RWE 49 % akcií spoločnosti Východoslovenskej energetiky. A on to povedal bez zaváhania. Povedal, že 700 až 800 mil. eur. Dámy a páni, časová os. Píše sa rok 2002, pán Sulík je poradca pána Mikloša. Ako poradca pánovi Miklošovi radí, predajte 49 % akcií Východoslovenskej energetiky, samozrejme, s manažérskymi právami, aby mali väčšinu v predstavenstve za čo najmenší peniaz. A predali ste to za 130 mil. eur vrátane manažérskych práv. A teraz tu hovoríte, že RWE, ktoré zaplatilo štátu 130, má teraz dostať 800 mil. eur za ten istý podiel. Pán minister, ja byť vami, tak radšej túto sumu ani nehovorím. Pretože teraz ste prezradili, čo ste vlastne napáchali. A hovoriac o tom, že máte vraj kúpiť Malženice, tak vám teda blahoželám, niekoľko rokov starý, bol to jeden z najhorších projektov, aký kedy vôbec na Slovensku bol urobený. A čo má ešte zaujíma, je, že či ste to predkupné právo predali za tých 35 mil., alebo či štát to predkupné právo má aj naďalej. Ale na to sa ešte určite pozrieme.
P. Paška, predseda NR SR: (2009-06-18):
Vyhlasujem dvojminútovú prestávku a o 11.30 hodine budeme... Ešte pán predseda výboru Burian.
Osuský, Peter, poslanec NR SR (2020-03-25):
Ďakujem pekne, pán predseda. Dotknem sa niečoho, o čom moji predchodcovia nehovorili a čo je taká drobnosť, ale je to vzorová ukážka konšpirácie, ktorú kolega Susko predviedol v záverečnej časti svojho vystúpenia, keď dal do dramatického súvisu to, že nebol zvolený snehobiely anjel ľudských práv a demokracie pán poslanec Ľuboš Blaha za predsedu výboru pre ľudské práva, a to, že vraj je očividná súvislosť medzi týmto zákonom a absenciou tohto archanjela spravodlivosti a ľudských práv. No musím kolegu Suska ubezpečiť, že i keby sme týchto zákonov schválili dnes desať a potom by prišlo na voľbu tohto kádra do tamtej pozície, dopadne tá voľba presne tak, ako dopadla doteraz, aj keď už nebudeme potrebovať brániť ľudské práva človekom, ktorý miluje Maduru, Castra a Si Ťin-pchinga. (Potlesk.)
Hrnčiar, Andrej, podpredseda NR SR (2017-12-06):
Štyri faktické poznámky. Nech sa páči, pán poslanec Heger.
Galek, Karol, poslanec NR SR (2023-02-02):
Pán predsedajúci, keďže sme hlasovali o pozmeňujúcich návrhoch zo spoločnej správy, odporúčam hlasovať o tom, že predložený návrh zákona prerokujeme v treťom čítaní ihneď.
Gašpar, Tibor, poslanec NR SR (2024-02-08):
Hlasujeme o bode 4 druhého pozmeňujúceho návrhu poslanca Galka.
Brocka, Július, poslanec NR SR (2014-03-27):
Ospravedlňujem sa. Pán kolega, chcem oceniť vaše vystúpenie a najmä to, že ste to vystúpenie nezneužili na predvolebnú prezidentskú kampaň. Hovorím to preto, lebo nie všetci poslanci sa tak správajú. Poslanci strany SMER včera neboli na výbore a vlastne zabránili tomu, aby sa rokovalo vo výbore o tom, ako Štátne hmotné rezervy nakúpili predražené tovary, ktoré mohli kúpiť od slovenských poľnohospodárov oveľa lacnejšie, čo je, samozrejme, škandál, a preto by som chcel apelovať aj na vedenie parlamentu, aby sa zameralo na tých poslancov, ktorí takto ochromujú činnosť výborov Národnej rady.
Raši, Richard, poslanec NR SR (2021-06-22):
Ďakujem veľmi pekne. Ja viacero otázok položím vo svojom vystúpení. Pani predsedníčka, ďakujeme pekne, že nás pozývate na rokovania, len to nás musí pozvať pán minister. Verím, že nás pozve aspoň v záverečnej reči aj on, lebo doteraz napriek tomu, že ste nás vy pozývali, tak bývalý minister nás zo zásady nepozval nikde a na ministerstvo nás nepustil. Takže je tam veľa otázok, mnoho z nich v reakcii na vaše vystúpenie povedal aj pán poslanec Taraba. Ja niektoré z nich spomeniem, lebo určite je obsah potrebný, ale otázne je, či forma má byť taká. Je tam naozaj mnoho, mnoho, mnoho otázok ešte, ale sme v prvom čítaní. Ďakujem pekne.
Bagačka, Michal, poslanec NR SR (2013-05-15):
Ďakujem za slovo. Vážený pán predseda, dámy a páni, v rozprave vystúpil pán poslanec Hlina, nebol podaný žiadny pozmeňujúci ani doplňujúci návrh. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte, prosím, hlasovať o bodoch 1 až 19 spoločne, s odporúčaním schváliť.
Blanár, Juraj, podpredseda NR SR (2023-02-09):
Pán poslanec Kočiš s faktickou poznámkou.
Mikloško, Jozef, poslanec NR SR (2014-07-01):
Ďakujem pekne. Ja si myslím, že tento návrh novely je veľmi dobrý a múdry. Ten reexport je naozaj problém v slovenskom zdravotníctve a zrejme asi ani nie len u nás. Ja chcem pripomenúť také štatistiky, že ty si hovoril, že lieky sa ročne predajú za 1,5 mld. euro, dve tretiny sú na lekársky predpis, jedna tretina z dlhov zdravotníctva. Väčšinu liekov dovážame. Tržby desiatich zahraničných firiem boli vlani 833 mil. eur a do lekární sa každoročne vracia sto ton liekov, ktoré vlastne idú viac-menej do koša. Čiže liekmi naozaj plytváme, sú masovo predpisované, vždy to niekto nakoniec zaplatí. Vlani dali firmy 43,5 mil. na propagáciu a marketing liekov. Vidíme, že televízie sú plné všelijakých reklám, bilbordy, inzeráty, je to v tomto smere choré, a skôr by som podstatne viac dal na prevenciu a nejaké peniaze z liekov by mohli ísť aj na prevenciu chorôb, na osvetu, na šport a tak ďalej, seniorov, ktorí sú na tom dosť zle. V roku 2013 boli naše náklady na zdravotníctvo 5,23 mld., čo je 7,3 % HDP. Polovica týchto zdrojov je platená z poisťovní, štvrtinu dáva štát a štvrtinu pacienti. Čiže napriek tomu, že poisťovniam sa darí, aj keď náklady na zdravotnú starostlivosť sa stále zvyšujú. Takže prevencia a dať na ňu treba tiež možno z obehu liekov. Ďakujem.
Paška, Pavol, predseda NR SR (2014-11-08):
Faktické poznámky majú ôsmi páni poslanci. Končím možnosť sa prihlásiť s faktickými. Pán poslanec Hraško.
Kaliňák, Robert, poslanec NR SR (2011-03-22):
Ja chcem, samozrejme, hovoriť smerom k môjmu predrečníkovi. Áno, je tam množstvo mimoriadne nebezpečných, mimoriadne nebezpečných ustanovení, ktoré sú motivované veľmi zlým politickým odhadom situácie. A čo je najpodstatnejšie, ešte aj veľmi zlým, zjavne zlým právnickým vzdelaním. Som naozaj šokovaný, že takáto vec sa vôbec mohla z vlády objaviť v parlamente, pretože priamo ohrozuje výkon napríklad policajtov, ktorí sú v určitej forme v prikrytí a pracujú v organizovaných skupinách. Čiže týmto vy priamo, čo aj v tomto zákone píšete, chcete bojovať proti tomu, aby sa rozkladali organizované skupiny, lebo všetko o stíhaniach chcete zverejňovať, aj o tých, ktoré budú zastavené, práve tých policajtov, ktorí pomáhali túto skupinu rozkryť. Ale vo vašom diletantizme už je všetko naozaj veľmi dobre známe a predpokladám, že vás nezastaví ani vecná kritika takéhoto návrhu. Ale na to sme si už, bohužiaľ, museli spoločne zvyknúť. A, pán poslanec Přidal, tiež si myslím, že si z toho nervózny, pán poslanec, lebo aj tvoj hlas je v tejto chvíli niekde ukrytý, uvidíme, ako si si ty zabezpečil veci. (Ruch a smiech v sále.)
Procházka, Radoslav, poslanec NR SR (2011-03-29):
Ďakujem pekne. Pán poslanec, nielen vy vo vašom vystúpení, ale aj vaši kolegovia vo svojich vystúpeniach ste popísali podstatu tejto novely zákona o rokovacom poriadku ako zmenu tajnej voľby na verejnú voľbu. Nie je to pravda, táto novela rokovacieho poriadku žiadnu hotovú vec v podobe zmeny tajnej voľby na verejnú voľbu nezavádza. Dnes na tajnú voľbu potrebujete, môžete potrebovať 75 hlasov, pretože 76 stačí na zmenu tej tajnej na verejnú. Aj podľa súčasnej úpravy. Po novom budete potrebovať maximálne o jeden jediný hlas viac. Aj to maximálne v prípade, že by tu boli všetci, aj pán poslanec Slota. Čiže závisí to od kvóra. Podstata tejto novely zákona o rokovacom poriadku sa teda dá zhrnúť do takého jednoduchého sloganu: namiesto 75-ky 76-ka, prípadne maximálne o jeden hlas pre tajnú voľbu viac. Všetky tie vaše výhrady, ktoré ste formulovali voči tajnej voľbe, podľa mňa absolútne nepatria do diskusie o tejto novele zákona o rokovacom poriadku, ale môžu mať svoje opodstatnenie v rozprave o prípadnom procedurálnom návrhu podľa nového znenia § 39 rokovacieho poriadku. Ďakujem pekne.
Hrnčiar, Andrej, podpredseda NR SR (2017-12-06):
Pán poslanec Jurzyca.
Dostál, Ondrej, poslanec NR SR (2022-02-18):
Pani ministerka, som rád, že si vystúpila a vyjadrila si podporu pánu ministrovi vnútra Mikulcovi, a chcem teda ubezpečiť pána ministra, že má plnú podporu aj zo strany poslaneckého klubu SaS a všetci poslanci SaS, ktorí budú prítomní na hlasovaní, na hlasovaní budú hlasovať proti návrhu na vyslovenie nedôvery. A vrátim sa teda k tej vete, že pán minister Mikulec nastúpil v čase, keď políciu ovládla mafia, čo je pravda, pretože za vlád SMER-u políciu ovládla mafia, prokuratúru ovládla mafia, alebo teda vedenie Generálnej prokuratúry ovládla mafia, vedenie Špeciálnej prokuratúry ovládla mafia. V tom čase nastúpil pán minister Mikulec a snaží sa dať veci do poriadku, snaží sa, aby to tak nebolo, preto si zaslúži nie odvolanie, ale vyslovenie dôvery. V normálnych krajinách to býva tak, že člen vlády je odvolávaný v situácii, keď je napríklad podozrivý z korupcie. Na Slovensku ale máme situáciu, že ministri sú odvolávaní vtedy, keď sa snažia s korupciou bojovať, pretože predchádzajúca vládna garnitúra bola s korupciou tak prerastená, že teraz sa bojí, ak budú orgánom činným v trestnom konaní rozviazané ruky, ak budú normálne fungovať orgány činné v trestnom konaní a súdy, tak že skôr alebo neskôr príde aj na nich. A teda k tomu, či súd má posudzovať iba tie dôvody väzby, útekovú alebo ovplyvňovanie svedkov, tak v Trestnom poriadku sa predsa píše, že obvinený môže byť vzatý do väzby len vtedy, ak doteraz zistené skutočnosti nasvedčujú tomu, že skutok, pre ktorý bolo začaté trestné stíhanie, bol spáchaný, má znaky trestného činu, sú dôvody na podozrenie, že tento skutok spáchal obvinený, a z jeho konania alebo ďalších konkrétnych skutočností vyplývajú potom tie dôvody. Ale musia byť splnené aj tieto dôvody a aj to skúma súd.
Hrušovský, Pavol, podpredseda NR SR (2010-09-09):
S faktickými poznámkami na vystúpenie pána poslanca Glváča siedmi páni poslanci, posledný pán poslanec Jasaň. Končím možnosť ďalších prihlášok. Pán poslanec Gábor Gál.
Gál, Gábor, poslanec NR SR (2016-09-21):
Ďakujem za slovo, pán podpredseda. Vážený pán poslanec, toto považujem za takú nováčikovskú chybu. Nechcem vás nejak osobne sa dotknúť, ale keď používam nejaké argumenty, tak používam tie argumenty pravdivo a fakticky. Paragraf 11 zákona hovorí, že; ods. 2; výnosy z poplatku na rozvoj je možné použiť a je vymenované. Čiže nie môže a rozhodne sa, je expressis verbis napísané, že na čo môže použiť tá obec. Čiže absolútne nie je pravdivé to, že na hocičo. Je tam vymenované, na čo môže. A druhá vec, § 7 ods. 2 hovorí, že obec môže ustanoviť sadzby poplatku na rozvoj pre rôzne stavby, ale tam je zas vymenované, niektoré stavby môže vynechať, niektoré nie. Jediný problém je pre mňa s týmto zákonom, že môže sa pod to schovať aj zateplenie. My teraz akurát do piatku predložíme novelu tohto zákona, kde osobitne vyjmeme, aby z toho neboli nejaké nedorozumenia, že za zatepľovanie sa poplatok nebude musieť týmto platiť. Ale je nepredstaviteľné, že keď niekto stavia obrovské, súbor nehnuteľností, nebytové priestory, že nič neinvestuje do infraštruktúry, do zázemia tej danej obce. Toto sa vymyslelo kvôli tomuto, lebo u nás sa to voľajako nevžilo, že ten investor sám od seba nejaké parkovisko, nejakú škôlku alebo hocičo vybuduje. Čiže je to dobré... (Prerušenie vystúpenia časomerom.)
Brocka, Július, poslanec NR SR (2014-06-03):
Pán kolega Droba, uvoľnite sa. (Povedané so smiechom.) Prosím vás, veď o nič nejde. Veď to aj pán Poliačik hovoril už niekoľko razy. Prijatím tejto novely ústavy sa nič nezmení. Tam bude iba to napísané, že manželstvo je zväzok muža a ženy. Naozaj o nič nejde. Ja som vás pozorne počúval, ako aj moji ostatní kolegovia a súhlasím s mojimi predrečníkmi, že ste povedali toľko nezmyslov v tom vašom krátkom vystúpení o tom, ako urobíme z viacerých občanov občanov druhej kategórie a podobne. Prosím vás, v súlade s vašou logikou urobím záver, keď ste nazvali túto novelu ústavy paškvilom, pán kolega, je to od vás pre mňa a pre nás, ktorí s týmto návrhom súhlasíme, kompliment.
B. Bugár, podpredseda NR SR: (2004-09-07):
(Hlasovanie.) Prítomných 131 poslancov, za návrh 127, proti 2, hlasovania sa zdržali 2. Konštatujem, že sme návrh uznesenia schválili. Budeme hlasovať teraz o vládnom návrhu zákona o konkurze a reštrukturalizácii a o zmene a doplnení niektorých zákonov (tlač 835). Pani poslankyňa Laššáková, nech sa páči, máte slovo.
Nicholsonová, Lucia, podpredsedníčka NR SR (2016-05-18):
Pani poslankyňa Renáta Kaščáková, nech sa páči. Páni, pani poslankyňa Renáta Kaščáková reaguje vo faktickej! Ďakujem.
Laššáková, Jana, podpredsedníčka NR SR (2014-11-08):
Na vystúpenie pána poslanca s faktickými poznámkami sa hlásia traja páni poslanci, pán poslanec Osuský, Viskupič a Hlina. Končím možnosť prihlásiť sa s faktickými poznámkami. Nech sa páči, pán poslanec Osuský.
M. Číž, podpredseda NR SR: (2007-10-25):
Vážení páni poslanci, tu je návrh pána poslanca Janiša. Môj návrh nie je, podľa môjho názoru situácia je primeraná, obvyklá pri rokovaní o tomto bode, preto vás žiadam, aby ste tento stav rešpektovali, alebo nech sa páči predkladať procedurálne návrhy tak, ako sme doteraz postupovali, to znamená, sformovať procedurálny návrh a ja dám o ňom hlasovať. Je to úplne štandardný postup, ktorý si uplatňovali pán poslanec Bugár, Hrušovský. Ak chceme zmeniť rokovací poriadok, sme k dispozícii, komisia volá, vážení páni. S procedurálnym návrhom páni poslanci Fronc, Bugár, Janiš, Lipšic. Zapnite, prosím, pána poslanca Fronca.
Bugár, Béla, podpredseda NR SR (2018-10-24):
Ďakujem. Takže môžem rozpravu uzavrieť, ako vidím, pán poslanec. Ďakujem pekne. Rozprava týmto pádom je skončená. Pán spravodajca, nech sa páči, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov , tlač 1019.)
Érsek, Árpád, minister dopravy a výstavby SR (2017-05-11):
Ďakujem za slovo. Vážený pán predsedajúci, dovoľte mi, aby som spojil otázku 5, 11 a 16, lebo sú totožné, aby som odpovedal naraz.
Osuský, Peter, poslanec NR SR (2014-11-09):
Milá Janka, ja ti ďakujem a dá Boh, ako sa hovorí, bodaj by tvoje slová sväté boli.
Zmajkovičová, Renáta, podpredsedníčka NR SR (2013-05-22):
Pán poslanec Vašečka.
Žiga, Peter, podpredseda NR SR (2024-06-27):
Prezentujme sa a hlasujme. (Hlasovanie.) 141 prítomných, 119 za, 22 sa zdržalo. Návrh sme schválili.
Kuffa, Štefan, poslanec NR SR (2021-10-05):
Pán Viskupič, tá odpoveď je veľmi jednoduchá. My bojujeme za práva zamestnancov. Tí, ktorí sú nútení pracovať v nedeľu. My za tieto práva bojujeme. Nie za práva zamestnávateľov, to je omyl. Ste nedávali pozor. Pán kolega Stančík, keby tu bol od začiatku, no tak by, by počul, že čo všetko v tej rozprave už dneska ako zaznelo, by sa tak nečudoval, ale teraz tuná takto ako odišiel. Ale typický kresťanský demokrat, ktorý sa takto správa, alebo to kresťanské krídlo, ktoré v podstate za tú nedeľu (povedané so smiechom), už to deklaroval, že zahlasovať nezahlasuje. K pánu Dostálovi. Pán Dostál, viete, neprekrúcajte ma a pozrite si, vo faktickej čo som povedal. Ja som komunizmus nespomenul, socializmus ani slovíčkom vo faktickej. To ste otvorili tú otázku v rámci rozpravy vy. A ja som vám to teda dopovedal, že v minulosti, ale ja nejdem len do obdobia komunizmu, pán Dostál, v našej krajine a na Slovensku. Ja idem 70 rokov dozadu. 70 rokov dozadu, kedy ten komunizmus tuná nebol a tie nedele mali ľudia ako voľné. Aj pánu Viskupičovi, aj vám, aj všetkých odpovedám, že prečo nedeľa. No preto, lebo jednoducho tak je aj človek nastavený. Už šiesty deň, keď má človek pracovať šesť dní v kuse v týždni, je to veľmi náročné. Ale ak by pracoval sedem dní v týždni, a prečo je to práve siedmy deň. No, ja vám tu uvediem taký príklad, a to je francúzska revolúcia, kedy jakobíni nastolili nie sedem dní v týždni, ale dekády tzv. a desiaty deň, ktorý ako vyšiel, tak to bol deň odpočinku. Veľmi krátke trvanie to malo, lebo zistili, že jednoducho tento systém nefunguje. Si predstavte, pán Dostál, že nefunguje. Je to jednak historicky, ale aj tradícia taká, ale aj človek aj po psychologickej stránke je takto nastavený. Viac nevládze robiť a nie jak taký otrok, že by pracoval sedem dní v týždni v kuse.
Kremský, Peter, poslanec NR SR (2022-10-19):
Pán predseda, keďže sme odhlasovali body zo spoločnej správy a hlasovali sme aj o podaných pozmeňujúcich a doplňujúcich návrhoch, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Kaščáková, Renáta, poslankyňa NR SR (2016-05-18):
Ako človek, ktorý dlhé roky pôsobí v samospráve, som v Trenčíne zažila situácie, kedy primátor, respektíve župan boli zároveň poslancami Národnej rady, a koniec koncov je to aj aktuálna situácia, a dovolím si tvrdiť, že som bola svedkom toho, ako to naozaj nestíhali. Jednoducho, myslím si a sledujem, že je fyzicky, doslova fyzicky veľmi náročné skĺbiť takéto dve funkcie, pokiaľ ich chce človek robiť dobre. A primátor, župan, to je vysoká pozícia, ktorá okrem toho, že je to volená funkcia, je funkcia manažérska, výkonná, ktorá za normálnych okolností by mala pohltiť celého človeka. Takže je to veľmi náročné a ja aj pánovi županovi Baškovi želám pevné zdravie, aby to naozaj zvládal, pretože je to ťažké. A k tomu obmedzeniu pasívneho volebného práva mi nedá nepodčiarknuť to, čo už tu bolo povedané, ale asi to zle zaznelo, alebo to nebolo príliš vnímané. Tu nejde o obmedzovanie pasívneho volebného práva, pretože každý starosta, primátor, župan sa predsa môže stať poslancom Národnej rady. V tom mu nikto nebráni, ale pokiaľ sa ním stane, tak by to potom mal robiť na plný úväzok, respektíve nech sa rozhodne, ktorú z tých dvoch funkcií uprednostní. Čiže pokiaľ sa stane poslanec, teda primátor, župan poslancom, tak nech sa rozhodne to robiť na plný úväzok. Tie svoje skúsenosti zo samosprávy mu nikto nebude brániť zužitkovať v Národnej rade. Tu nejde o obmedzenie volebného práva.
Zmajkovičová, Renáta, poslankyňa NR SR (2015-06-23):
Ďakujem, pani predsedajúca, za slovo. Pán predseda vlády, ja by som chcela vysoko oceniť váš zodpovedný postoj, že Slovenská republika chce pomôcť, a takisto váš názor a postoj, že forma pomoci môže byť rôzna. A vysoko oceňujem zriadenie bezpečnostných zón práve z krajín, odkiaľ migranti pochádzajú. Zároveň ste svojím vystúpením dali veľmi jasný signál a odpoveď našim občanom, ktorých tiež opantal taký pocit strachu z niečoho nového a neznámeho. A tento váš jasný postoj bol aj pred sobotou, aj takisto to vaše stanovisko bolo jednoznačné, ako aj ministra vnútra, a preto je mi veľmi ľúto, že skutočne na vlne migrantov si mnohí vytĺkajú politický kapitál. A násilie, akékoľvek násilie treba odmietnuť. Ďakujem.
Hrnko, Anton, poslanec NR SR (2017-12-13):
Ďakujem za slovo, ako doyen tohto zboru, najstaršie slúžiaci člen slovenského parlamentu, síce s prerušením, chcel by som všetkým občanom Slovenskej republiky zaželať všetko najlepšie k 25. výročiu vzniku Slovenskej republiky a do 26. roku veľa, veľa úspechov pre všetkých nás, pretože Slovensko je naša vlasť a to by sme si mali chrániť. Ďakujem. (Potlesk.)
Ďuriš Nicholsonová, Lucia, podpredsedníčka NR SR (2017-10-17):
S reakciou na faktickú poznámku pani poslankyňa Zemanová.
Hraško, Igor, poslanec NR SR (2012-11-30):
Ďakujem pekne, pani predsedajúca. Pán kolega Frešo, vy ste výborne hovorili, že v tejto súčasnej situácii v prvom rade treba šetriť a nie okrádať ľudí zvýšenými daňami. Ja na rozdiel od toho kolegu Blahu, ktorý je politologický teoretik a ekonomický mág za stranu SMER, ktorý vie teoreticky perfektne popísať zdravý rozum, ale asi mu trošku chýba, tak na rozdiel od neho teda poviem, že skutočne šetriť sa dá a sú tu ešte priestory. Ak si pozriete návrh nového rozpočtu, je tam mnoho rozpočtových organizácií, kde ľudia berú nadštandardne nadpriemerné platy, a dokonca sú im aj plánované už aj odmeny pre nich. Ja by som povedal, že to je úplný, totálny výsmech ľuďom do očí z vašej strany. Takže to, čo ste pomenovali vy, dá sa šetriť, ale strana SMER nechce. A prečo by aj? Veď sú to všetko jeho ľudia, ktorých potrebuje zaplatiť, ktorých si potrebuje odložiť na horšie časy. Veď všade sú politické nominácie, ktoré stále kritizujeme, a nedajú si povedať. Takže prečo by mali šetriť, keď môžu okrádať obyčajných ľudí? Ďakujem.
Jarjabek, Dušan, poslanec NR SR (2022-04-29):
Ďakujem pekne za slovo, pán predsedajúci. Ja budem možno nie úplne nezáväzne pokračovať v tom, čo hovoril kolega Richter, preto takto chcem reagovať na tú nezmyselnú tzv. zločineckú skupinu, o ktorej pani kolegyňa Vaľová hovorila. No je to do slova a do písmena, v poslednej dobe sa stretávame s infláciou významu slov. No a absolútna inflácia, slovo zločinecká skupina sa tu objavuje, dokonca zločinecká skupina SMER, zločinecká skupina a tak ďalej a tak ďalej. Ak SMER je zločinecká skupina, no tak potom väčšiu hovadinu som skutočne nepočul. Ten, ten pojem strašne zlacnel. No viete, to nie je len pätnásťtisícová členská základňa, to sú všetci tí sympatizanti a to sú všetci tí voliči napríklad, ktorých je vyše milióna. No a keby sme tieto veci všetky mali brať do úvahy, tak, vážená nectená koalícia, vy naozaj chcete zavrieť, resp. hovoriť o zločineckej skupiny vyše jedného milióna ľudí v tejto republike? Veď to je totálny nezmysel. A tuná neprejde jedna jediná schôdza, vám keď dochádzajú argumenty, začnete hovoriť o zločineckej skupine. To vysvetlite tým voličom SMER-u v Podturni, v Liptovskom Jáne, v Hybiach, na strednom Slovensku, na východnom Slovensku. To vysvetlite miliónu voličov SMER-u, že sú nejakou zločineckou skupinou alebo že tú zločineckú skupinu volili. Je to absolútny nezmysel z vašej strany. Je to proste čosi, čo nemá obdoby a ja myslím, že vy by ste mali byť stíhaní minimálne za to, že tuná niekoho urážate, že urážate celé rodiny ľudí, ktorí sú na to nesmierne citliví, preto lebo to sú všetko veci, ktoré, na ktoré sa tí ľudia pýtajú a my im na to jednoducho nevieme odpovedať, preto lebo ste blázni... (Prerušenie vystúpenia časomerom.)